# La Pradèla e Puèglaurenç

La Pradèla e Puèglaurenç (Puilaurens en francés, e la Pradella-Puillorenç en catalan) es una comuna lengadociana de Fenolhedés, situada dins lo departament d'Aude e la region d'Occitània, ancianament de Lengadòc-Rosselhon.

## Geografia

* Lo caplòc de la comuna es La Pradèla, vilatge desvolopat probablament al sègle XIX a un caireforc e a partir de 1901 sus la linha Carcassona- Ribesaltes. De mai d'industrias s'i installèron : filaturas, rèssas, gràcias a la fòrça idraulica de Boulzane (nom francés).
* Puèglaurenç, l'ancian caplòc de la comuna, es en bas del castèl e a quicòm coma 1,5km de La Pradèla, lo caplòc actual, situat al caireforc de la RD 117 e de la RD 22.
* Las plancartas de dintrada de Puèglaurenç ensenhan Puilaurens Lapradelle e los de La Pradèla pòrtan Lapradelle Puilaurens, ambe la traduccion eventuala en occitan. Sus la comuna, situada sus la RD 117, es inscrit Mairie Lapradelle-Puylaurens, ambe un y. A La Pradèla, la plancarta qu'ensenha la direccion de Puèglaurenç pòrta pas qu'aquel nom pr'aquò.

### Perimètre del territòri

Comunas confrontantas de La Pradèla e Puèglhaurenç :
| Balbianas e Cavirac | Sant Jolian de Bèc | Sant Loís e Paraon, Caudièrs de Fenolhet (Pirenèus Orientals) |
| Sant Martin de Les | | Fenolhet (Pirenèus Orientals) |
| Atsat | Salvesines | Ginclar |

## Toponimia

Las fòrmas ancianas son : Castrum de Podio Laurentii en 1255, Garnisio Podii Laurencii en 1260, Rector de Podio Laurentio en 1347, Pech Laurens en 1263-1589, Puy Laurans..., Puylaurens, un chasteau de garde en 1594, Pechlaurens en 1277-1639, Peuilaurens en 1647, Puilaurens en 1781. La prononciacion occitana es Pechlaürens, Pellaürens, dins la grafia de l'abat Antòni Savartés, donc [pɛʃlaw'ɾens] o [pɛllaw'ɾens]. Puèglaurenç, atestat tanben [pɛʎaw'ɾens] per Fritz Krüger al començament del sègle XX, es format de puèg, eretièr del latin podium, que son sens actual es caracteristic de las lengas occitanoromanicas e un pauc delà, e d'un nom d'òme, vengut del latin Laurentius$^,$.
* La Pradèla (La Pradèlha ?). Pas de fòrmas ancianas, çò qu'es normal per un lòc recent. Lo primièr element del mot Pradèla es prada, del latin prata, plural de pratum, que donèt prat e qu'aviá lo meteis sens en latin. Lo nom s'acaba per un sufixe, diminutiu a l'origina, vengut del latin -ella$^,$ (per d'autres lòcs).

## Istòria

* En 1868, la comuna de Salvesines se creèt del territòri de Puèglaurenç.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2001 | (2026) | Jacques Galy | PS | retirat ERDF |
| | | Marcel Boyer | | |
| abans 1988 | | Jacques Arcens | PS | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Atsat; es ara del canton de La Val Nauta d'Aude (Quilhan).

## Demografia

modificar « persona »  v · d · m 
Evolucion demografica Populacion comunala actuala (2013): 264, totala: 267 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 691 | 634 | 796 | 1 019 | 1 024 | 1 000 | 980 | 985 | 1 013 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 951 | 875 | 950 | 574 | 530 | 515 | 492 | 475 | 476 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 845 | 463 | 468 | 465 | 411 | 363 | 366 | 309 | 345 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 324 | 378 | 257 | 222 | 219 | 236 | 252 | 254 | 257 262 |
| 2009 | 2010 |
| 258 263 | 260 263 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* La populacion de 1901 s'explica benlèu per la construccion del tròç de linha Sant Pau de Fenolhet-Ribesaltes, dubèrt en 1901, partida de la linha Carcassona- Ribesaltes.
* En 2018 la populacion èra de 268 abitants e la densitat èra de 8,03 ab/km².

## Lòcs e monuments

* Castèl de Puèglaurenç‎‎

## Véser tanben

* Comunas d'Aude

## Ligams extèrnes

* La Pradèla e Puèglaurenç sul site de l'Insee

## Nòtas

* ↑ http://www.annuaire-mairie.fr/mairie-puilaurens.html
* ↑ Abbé Sabarthès, Dictionnaire topographique du département de l'Aude, 1912, p. 332-333, legir en linha https://gallica.bnf.fr/ark:/12148/bpt6k110095d/f424.item.texteImage
* ↑ https://archive.org/stream/revuededialectol03sociuoft#page/n154/mode/1up p. 147
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 522
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 250
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 546
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 376
* ↑ http://cassini.ehess.fr/cassini/fr/html/fiche.php?select_resultat=28212
* Portal de Lengadòc